Беседа:Иганово

message: Местя следния текст евентуално, ако някой реши да използва информация от него.--Мико Ставрев 22:10, 13 февруари 2007 (UTC)
Село Калаброво е днешното село Иганово, общ. Карлово. Това се доказва, ако отчетем простичкия факт, че в годишния си отчет(релация)за годината 1622 католическия мисионер Петър Солинат посочва селото Калаброво като първото павликянско селище на юг от Балкана, което пътьом посещава тръгвайки от изходното село Сотево(дн.с.Славяново,общ.Ловеч. Първо искам да отбележа, че по това време селото Иганово е било павликянско. И до днес на югоизток от селото се помни мястото на павликянските гробища, като местността и до сега се нарича "Павликянските гробища". Второ - Иганово лежи точно на древноримския път Ловеч - Пловдив, който без всякакво съмнение отец П.Солинат е ползувал за придвижването си към Пловдив, и така пресичайки Балкана по този път, неизбежно би попаднал тъкмо и единствено в реченото Калаброво(Иганово). Защо, обаче селото не е запазило името Калаброво? - би попитал всеки опонент. Причината е, че при потушаването на Чипровското въстание на българите католици в 1688 г. румелийският бейлербей Осман Йеген паша тръгва с армията си от имперската столица Цариград за София, а оттам трябвало да тръгне за Чипровци. Осман Йеген тръгнал през Одрин-Пловдив, като от Пловдив вместо да продължи през прохода Траянови врата-Ихтиман за София, който бил най-краткия път за София пашата тръгва по поречието на р.Стряма, което е населено от Пловдив до Калаброво с българо-католически селища, които Осман Йеген паша безмилостно пали и унищожава. Последни по пътя му са селата Павликян (също павликянско село, както се вижда и от името му-било е в землището на дн.с.Дъбене-общ.Карлово)и Калаброво(Иганово). След като унищожил и тези две села Осман Йеген паша се установил за няколко дни на лагер в околността на Калаброво, тъй като на юг от Балкана не останало и едно българо-католическо селище, а Калаброво било последното такова. Оттук Осман Йеген заминал през Пирдоп-Златица-Мирково за София. Поп Петър Мирковски е описал живо и картинно преминаването на Осман Йеген за София в своя летопис. След унищожаването на Калаброво, то било населено с турци и получило името "Йени обасъ"-т.е.Ново село(тур.), или иначе казано-ново(заселено) село. Споменът за жестокия изтребител на Калаброво, обаче бил дотолкова жив, че местното турско население започнало да нарича селото "Йеген ова"-т.е.Йегеновото поле/Йегеновия стан(лагер), и оттам името на селото станало Егеново, както е отбелязано на картата на Хр.Г.Данов от 1863г., а по-късно вече "Е" преминава в "И",a "е" става "а" според местния диалект и се получава днешното име Иганово. В 1881г.К.Иречек преминава през, както сам той пише в своите "Български дневници", полутурското село Иганово, което лежало на стария римски път /Ловеч-Пловдив/, известен в този край под името "Калдъръма". Ето вкратце къде и кое е било така търсеното Калаброво. Всичи други предположения си остават предположения, като това, че Калаброво е днешния гр.Калофер, или с.Калояново и прочее, които в най-добрия случай отстоят най-малко на 40 км от Троянския проход, през който Петър Солинат преминал на път за павликянските села в Южна България, и за които няма и най-малка възможност да бъдат отъждествени с Калаброво. Ако някой има други данни, или не е съгласен с написаното нека ме обори с факти, каквито аз тук съм изложил.
thread_title: Преместен неенциклопедичен текст